Hery Rajaonarimampianina

Hery Martial Rajaonarimampianina Rakotoarimanana (født 6. november 1958) er en politiker fra Madagaskar. Han ble 25. januar 2014 landets president.

 Bakgrunn 
Rajaonarimampianina studerte økonomi ved Université d'Antananarivo. Deretter studerte han ved Université du Québec à Trois-Rivières i Canada, der han i 1986 oppnådde diplomgrad og i 1991 ble autorisert regnskapsfører.«Le parcours du nouveau président malgache» , linfo.re, 24. januar 2014.

Etter dette arbeidet han til 1995 ved Institut national des sciences comptables de l'administration d'entreprises (INSCAE). Han var samtidig ved Institut d'administration des entreprises i Metz i Frankrike og underviste ved Université d'Antananarivo. I 1995 etablerte han eget revisorfirma.

 Politisk løpebane 
I 2009 ble Rajaonarimampianina utnevnt til finansminister. 

Han stilte i 2013 til valg som president mot Jean-Louis Robinson. Rajaonarimampianina hadde støtte fra overgangspresidenten Andry Rajoelina, mens  rivalen Robinson fikk støtte av Marc Ravalomanana, som i 2009 ble avsatt som president i et kupp ledet av Rajoelina.«Madagascar's New President Brings Hope of Economic Change», Voice of America, 3. januar 2014. Rajaonarimampianina vant med 53,5 % av stemmene.«Madagascar poll: Rajaonarimampianina wins», BBC News, 3. januar 2014. Robinson mente det hadde forekommet valgfusk, men valgobservatører fant ikke uregelmessigheter av betydning. 

Rajaonarimampianina overtok som president 25. januar 2014.«Madagascar's president takes over; grenade blast kills child» , Reuters, 25. januar 2014.

 Referanser 

 Eksterne lenker 
 Kampanjenettsted for Hery Rajaonarimampianina

Kategori:Madagaskars presidenter
Kategori:Personer fra Antananarivo
Kategori:Fødsler i 1958